CELEX: 22021D0894
Language: sl
Date: 2021-05-17 00:00:00
Title: Sklep št. 1/2021 Odbora za trgovino EU-Kolumbija-Peru-Ekvador z dne 17. maja 2021 o spremembi Dodatka 1 k Prilogi XII (Javna naročila) k Trgovinskemu sporazumu med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani [2021/894]

4.6.2021   
               
               
                  SL
               
               
                  Uradni list Evropske unije
               
               
                  L 198/15
               
            
         SKLEP št. 1/2021 ODBORA ZA TRGOVINO EU-KOLUMBIJA-PERU-EKVADOR
         z dne 17. maja 2021
         o spremembi Dodatka 1 k Prilogi XII (Javna naročila) k Trgovinskemu sporazumu med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani [2021/894]
         ODBOR ZA TRGOVINO JE –
         ob upoštevanju Trgovinskega sporazuma med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani ter zlasti člena 191 Trgovinskega sporazuma,
         ob upoštevanju naslednjega:
         
                     (1)
                  
                  
                     Člen 191 Trgovinskega sporazuma med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani (v nadaljnjem besedilu: Trgovinski sporazum) določa postopke, po katerih lahko pogodbenica spremeni ali popravi svoj obseg uporabe naročil v skladu z naslovom VI Trgovinskega sporazuma.
                  
               
                     (2)
                  
                  
                     V pododdelku 1 o subjektih na centralni ravni vlade oddelka A v Dodatku 1 k Prilogi XII k Trgovinskemu sporazumu so določeni subjekti na centralni ravni vlade v Kolumbiji, katerih javna naročila so zajeta v naslovu VI.
                  
               
                     (3)
                  
                  
                     Na seji pododbora za javna naročila 17. oktobra 2019 v Bogoti je Kolumbija Unijo obvestila, da namerava posodobiti seznam naročnikov na centralni ravni tako, da doda šest agencij, ki so bile ustanovljene po letu 2011 in so del izvršilne oblasti. Ob zaključku pogajanj o Trgovinskem sporazumu med Unijo in Kolumbijo leta 2010 so pristojnosti, ki jih trenutno izvajajo te agencije, izvajali naročniki na ministrski ravni. Te agencije trenutno niso navedene na seznamu naročnikov na centralni ravni v obsegu Kolumbije.
                  
               
                     (4)
                  
                  
                     Unija in Kolumbija se strinjata, da bi bilo treba seznam naročnikov na centralni ravni Kolumbije posodobiti tako, da se doda šest agencij, kakor je določeno v tem sklepu.
                  
               
                     (5)
                  
                  
                     Zato je treba spremeniti pododdelek 1 oddelka A v Dodatku 1 k Prilogi XII k Trgovinskemu sporazumu. Unija in Kolumbija se strinjata, da za tako posodobitev kompenzacijske prilagoditve ne bi smele biti potrebne, saj gre za manjšo spremembo v skladu s členom 191(2) Trgovinskega sporazuma.
                  
               
                     (6)
                  
                  
                     Sklep o spremembi pododdelka 1 oddelka A v Dodatku 1 k Prilogi XII k Trgovinskemu sporazumu se lahko v skladu s členom 14(3) Trgovinskega sporazuma v povezavi s členom 12(4) sprejme v Odboru za trgovino, ustanovljenem s Trgovinskim sporazumom med Evropsko unijo in Kolumbijo (v nadaljnjem besedilu: zadevna andska država podpisnica), saj se nanaša izključno na dvostranski odnos med njima –
                  
               SPREJEL NASLEDNJI SKLEP:
         
            Člen 1
            V pododdelku 1 oddelka A Dodatka 1 k Prilogi XII (Javna naročila) k Trgovinskemu sporazumu se na seznam naročnikov na centralni ravni doda naslednji naslov in naslednjih šest agencij:
            „Agencije izvršilne oblasti
            
                        29.
                     
                     
                        Agencia Nacional de Minería
                     
                  
                        30.
                     
                     
                        Agencia Nacional de Infraestructura
                     
                  
                        31.
                     
                     
                        Agencia Nacional de Seguridad Vial
                     
                  
                        32.
                     
                     
                        Agencia Nacional del Espectro
                     
                  
                        33.
                     
                     
                        Agencia Presidencial de Cooperación Internacional de Colombia
                     
                  
                        34.
                     
                     
                        Agencia de Desarrollo Rural“.
                     
                  
         
            Člen 2
            Sprememba iz člena 1 ne povzroči kompenzacijskih prilagoditev.
         
         
            Člen 3
            Ta sklep začne veljati na dan sprejetja.
            Ta sklep je sestavljen v uradnih jezikih pogodbenic Trgovinskega sporazuma, pri čemer je vsako od teh besedil enako verodostojno.
         
         
            
               
                  Za Odbor za trgovino
               
               
                  vodja delegacije EU
               
               Paolo GARZOTTI
            
            
               
                  vodja delegacije Kolumbije
               
               Juan CARLOS CADENA